Θεσσαλονίκη, 09/01/2025

**Η Lidl Ελλάς, για μία ακόμη χρονιά, μοιράζει αγάπη και ελπίδα με περισσότερα από 4.200 εορταστικά γεύματα**

**Η εταιρεία παραμένει δίπλα στους ευάλωτους συμπολίτες μας στην Αθήνα και τη Θεσσαλονίκη, προσφέροντας χιλιάδες εορταστικά γεύματα και ενισχύοντας την αλληλεγγύη και την υποστήριξη στις τοπικές κοινωνίες.**

Η **Lidl Ελλάς**, με αίσθημα ευθύνης και φροντίδας, στάθηκε για ακόμη μια φορά αρωγός στις ανάγκες της κοινωνίας κατά την εορταστική περίοδο, προσφέροντας **«Γεύματα Αγάπης»** σε ευάλωτες κοινωνικές ομάδες. Με στόχο να διαδώσει το μήνυμα της αλληλεγγύης, η εταιρεία ενίσχυσε τις τοπικές κοινωνίες σε **Αθήνα** και **Θεσσαλονίκη**, αγγίζοντας τις ζωές χιλιάδων ανθρώπων.

**Στη Θεσσαλονίκη: Μοιράζοντας Χαμόγελα και Ελπίδα**

Με τη συνεργασία της **Αντιδημαρχίας Κοινωνικής Πολιτικής του Δήμου Θεσσαλονίκης**, η **Lidl Ελλάς** προσέφερε **1.520 εορταστικά γεύματα** τις παραμονές των **Χριστουγέννων** και της **Πρωτοχρονιάς**. Παράλληλα, σε συνεργασία με το **Γραφείο του Υφυπουργού Εσωτερικών για θέματα Μακεδονίας-Θράκης**, διανεμήθηκαν **400 γεύματα σε ναούς της πόλης**. Η πρωτοβουλία αυτή απλώθηκε σε σημεία όπως συσσίτια, Κέντρα Ημέρας, ξενώνες φιλοξενίας γυναικών, καθώς και υπνωτήρια αστέγων, καλύπτοντας τις διατροφικές ανάγκες συμπολιτών μας που βρίσκονται σε δύσκολη θέση. Η παρουσία εκπροσώπων της εταιρείας στις διανομές ανέδειξε την προσωπική τους δέσμευση απέναντι στην κοινωνία.

**Στην Αθήνα: Μια Πράξη Αγάπης για Όλους**

Η **Lidl Ελλάς** στήριξε το **Χριστουγεννιάτικο Γεύμα Αγάπης** του **Κέντρου Υποδοχής και Αλληλεγγύης του Δήμου Αθηναίων (Κ.Υ.Α.Δ.Α.),** προσφέροντας συνολικά **1.300 γεύματα** για τους φιλοξενούμενους στις δομές του Δήμου Αθηναίων καθώς και για τους άστεγους συμπολίτες μας **ανήμερα των Χριστουγέννων** στο Δημοτικό Στάδιο Ρουφ. Επιπλέον, η **Lidl Ελλάς** πρόσφερε συνολικά **1.000 γεύματα** για την **Πρωτοχρονιά**, τα οποία διανεμήθηκαν σε δομές του Δήμου Αθηναίων όπως η «Εστία των Αθηνών», οι «Γιατροί του Κόσμου», το «Σπίτι του Ηθοποιού», καλύπτοντας έτσι ένα ευρύ φάσμα αναγκών από άστεγους μέχρι κακοποιημένες γυναίκες.

Η **Lidl Ελλάς**, με τη δράση «Γεύματα Αγάπης», αποδεικνύει έμπρακτα τη δέσμευσή της να βρίσκεται δίπλα στους ανθρώπους που βρίσκονται σε ανάγκη. Κάθε γεύμα που προσφέρεται είναι μια υπενθύμιση ότι η αλληλεγγύη και η προσφορά μπορούν να κάνουν τη διαφορά. Με τη θερμή υποστήριξη και την προσφορά της **Lidl Ελλάς**, η εορταστική περίοδος έγινε φωτεινότερη για χιλιάδες συμπολίτες μας.

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**[linkedin.com/company/lidl-hellas](http://www.linkedin.com/company/lidl-hellas)**

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)

[**tiktok.com/@lidlhellas**](https://www.tiktok.com/@lidlhellas?lang=en)